Galicija (drama)
Galicija je drama hrvatskog književnika Miroslava Krleže premijerno izvedena 1920. godine. Velikim dijelom je inspirirana autorovim iskustvima iz Prvog svjetskog rata, te dijeli brojne motive njegove zbirke priča Hrvatski bog Mars. Sastoji se od četiri čina i prikazuje zbivanja tokom jedne noći u Galiciji gdje je smještena postrojba hrvatskih pripadnika Austro-ugarske vojske na Istočnoj fronti. Protagonisti su likovi različitog društvenog podrijetla i ideologije, a koji će se, svaki na svoj način, suočiti sa ratnim strahotama oličenim u brutalnom vješanju ukrajinske starice koja je navodno uvrijedila visoke austro-ugarske časnike. 

Krleža je godine 1930. dramu, koja se smatra jednom od najslabijih iz njegovog opusa, značajno preradio te je ta verzija danas poznata pod naslovom U logoru, a godine 1960. je napisao i treću verziju koja je ponovno dobila naslov Galicija.

Godine 1983. je drama ekranizirana u obliku dvodijelne mini-serije U logoru u produkciji RTV Zagreb.

Vanjske veze
Profil na portalu Krležijana LZMK

Drame 1920.
Djela Miroslava Krleže